Cuneiform Tablet Kt o/k 2 (AKT 4 33)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-dí-ku-bu-um-ma a-na i-dí-ku-bi-im ù ì-lí-iš-tí-kál a-na i-dí-ku-bi₄-im qí-bi-ma i-nu-mì a-na-kam KÙ.BABBAR 10 ma-na ta-ḫi-ib-lá-ni-ma ṭup-pá-kà al-pu-tù a-ḫa-ma 3 ur-de₈-e 40 ma-na URUDU ma-ṣí-a-am ù 2-ší-ta kà-ar-pá-at a-lá-ni ta-ḫi-ib-lam KÙ.BABBAR ša ṭup-pì-kà ù 40 ma-na URUDU ma-ṣí-am a-na a-bi-a-nim ta-dí-in a-na 3 ur-de₈-e i-ku-pì-a-šur ta-pu-ul iš-tí i-ku-pì-a-šur lá ta-na-me-er-ma ur-de₈-e lá ta-tí-dí-šu-um me-er-i a-ta iš-tù ur-de₈-e tù-kà-lu u₄-mu-ú im-tí-du KÙ.BABBAR ú ṣí-ba-sú a-na DINGIR-iš-tí-kál dí-ma ù a-na-ku i-ḫu-bu-ul a-bi-kà KÙ.BABBAR ù ṣí-ba-sú im-tí-i-id a-wa-at-kà ṣa-ba-tám a-le-e a-dí me-er-e qá-ta-tim i-ḫi-id a ma-lá a-wa-tum ga-am-ra-at-ni SÍG.ḪI.A da-mì-iq ša-dí-šu-nu iš-tù ITU.5.KAM a-wa-sú-nu gám-ra-at i-na a-wa-tim GU₄.ḪI.A ma-ar-ú-um qí-bi₄-ma ša-dí-šu-nu 2 ANŠE.ḪI.A a-dí ḫu-ra-ma dí-ma SÍG.ḪI.A li-ší-ú